               EUROPSKA KOMISIJA
            Bruxelles, 12.4.2021.
            COM(2021) 173 final
            2021/0092(NLE)
            Prijedlog
            ODLUKE VIJEĆA
            o stajalištu koje u ime Europske unije treba zauzeti u Odboru za trgovinu Sporazuma o trgovini između Europske unije i njezinih država članica, s jedne strane, i Kolumbije, Perua i Ekvadora, s druge strane, u pogledu izmjena odluka br. 1/2014, br. 2/2014, br. 3/2014, br. 4/2014 i br. 5/2014 Odbora za trgovinu kako bi se uzelo u obzir pristupanje Ekvadora Sporazumu o trgovini i ažurirali popisi arbitara i stručnjaka za trgovinu i održivi razvoj

               OBRAZLOŽENJE

               1.Predmet prijedloga

               Ovaj se prijedlog odnosi na odluku kojom se utvrđuje stajalište koje u ime Europske unije treba zauzeti u Odboru za trgovinu Sporazuma o trgovini između Europske unije i njezinih država članica, s jedne strane, i Kolumbije, Perua i Ekvadora, s druge strane (dalje u tekstu „Sporazum o trgovini”), radi izmjene odluka Odbora za trgovinu kako bi se uzelo u obzir pristupanje Ekvadora Sporazumu te radi ažuriranja popisa arbitara i stručnjaka za trgovinu i održivi razvoj koji se u njemu nalazi.

               2.Kontekst prijedloga

               2.1.Sporazum o trgovini

               Sporazum o trgovini između Europske unije i njezinih država članica, s jedne strane, te Kolumbije i Perua, s druge strane, potpisan je u Bruxellesu 26. lipnja 2012. U skladu s Odlukom Vijeća 2012/735/EU
                  1
                Sporazum o trgovini se u odnosu s Peruom privremeno primjenjuje od 1. ožujka 2013.
                  2
               , a u odnosu s Kolumbijom od 1. kolovoza 2013.
                  3

               Sporazum je izmijenjen Protokolom o pristupanju Sporazumu o trgovini između Europske unije i njezinih država članica, s jedne strane, te Kolumbije i Perua, s druge strane, kako bi se uzelo u obzir pristupanje Ekvadora, potpisanim u Bruxellesu 11. studenoga 2016
                  4
               . Sporazum o trgovini između Europske unije i njezinih država članica, s jedne strane, i Ekvadora, s druge strane, privremeno se primjenjuje od 1. siječnja 2017.
                  5

               Člankom 12. Sporazuma o trgovini osnovan je Odbor za trgovinu, koji se sastoji od predstavnika stranke EU-a i predstavnika svake andske zemlje potpisnice na ministarskoj razini ili na razini predstavnika koji se na takvoj razini odrede. Odbor za trgovinu nadzire i olakšava izvršenje Sporazuma o trgovini i ispravnu primjenu njegovih odredbi te razmatra druge načine za postizanje njegovih općih ciljeva. Ocjenjuje i donosi odluke kako je predviđeno u Sporazumu o trgovini o svim pitanjima koja mu upućuju specijalizirana tijela uspostavljena u skladu sa Sporazumom o trgovini. Odbor za trgovinu odluke donosi konsenzusom.

               Odbor za trgovinu donio je odluke koje je potrebno izmijeniti kako bi se uzelo u obzir pristupanje Ekvadora Sporazumu.

               Glava XII. Sporazuma o trgovini obuhvaća sve sporove u vezi s tumačenjem ili primjenom odredbi Sporazuma o trgovini, osim ako je u njemu drukčije propisano.

               Slijedom pristupanja Ekvadora Odbor za trgovinu treba ažurirati poslovnik Odbora za trgovinu, poslovnik i kodeks ponašanja za arbitre, popis arbitara, poslovnik stručnog povjerenstva za trgovinu i održivi razvoj i stručnog povjerenstva za pitanja obuhvaćena glavom o trgovini i održivom razvoju.

               2.2.Odbor za trgovinu

               Odbor za trgovinu osnovan na temelju članka 12. Sporazuma o trgovini nadzire i olakšava izvršenje Sporazuma o trgovini i ispravnu primjenu njegovih odredbi; ocjenjuje rezultate primjene Sporazuma o trgovini, posebno razvoj trgovinskih i gospodarskih odnosa između stranaka; nadzire rad svih specijaliziranih tijela uspostavljenih u skladu sa Sporazumom o trgovini te preporučuje sve potrebne aktivnosti; ocjenjuje i donosi odluke o svim pitanjima koja mu upućuju specijalizirana tijela; donosi vlastiti poslovnik te raspored i dnevni red sastanaka. Odbor za trgovinu odluke donosi konsenzusom. Donesene su odluke obvezujuće za stranke koje poduzimaju sve mjere potrebne za njihovu provedbu. U slučajevima iz članka 12. stavka 4. Sporazuma o trgovini sve odluke donose stranka EU-a i dotična andska zemlja potpisnica te one proizvode pravni učinak samo između navedenih stranaka, pod uvjetom da takve odluke ne utječu na prava i obveze druge andske zemlje potpisnice (članak 14. stavak 3.).

               3.Stajalište koje treba zauzeti u ime Unije

               Ovim Prijedlogom odluke Vijeća utvrđuje se stajalište koje u ime Europske unije treba zauzeti u Odboru za trgovinu Sporazuma o trgovini između Europske unije i njezinih država članica, s jedne strane, i Kolumbije, Ekvadora i Perua, s druge strane, radi izmjene odluka Odbora za trgovinu kako bi se uzelo u obzir pristupanje Ekvadora Sporazumu o trgovini i radi ažuriranja popisa arbitara i stručnjaka za trgovinu i održivi razvoj koji se u njemu nalazi.

               Odluku o utvrđivanju popisa arbitara iz Ekvadora trebao je donijeti Odbor za trgovinu na svojem prvom sastanku, a sada ju je potrebno donijeti što je prije moguće kako bi se u potpunosti provela glava XII. Sporazuma o trgovini, koja se odnosi na rješavanje sporova.

               Stranke Sporazuma o trgovini raspravljale su o predviđenoj odluci Odbora za trgovinu i složile se da bi, s obzirom na Unijine postupke donošenja odluka, Odbor za trgovinu trebao tu odluku donijeti u drugoj polovini 2020.

               Ta je odluka nužna za dovršetak institucionalnog okvira Sporazuma o trgovini, a time i za osiguravanje nesmetane provedbe Sporazuma o trgovini.

               4.Pravna osnova

               4.1.Postupovna pravna osnova

               4.1.1.Načela

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma.”

               Pojam „akti koji proizvode pravne učinke” obuhvaća akte koji proizvode pravne učinke na temelju pravila međunarodnog prava kojima se uređuje predmetno tijelo. Obuhvaća i instrumente koji nemaju obvezujući učinak na temelju međunarodnog prava, ali postoji „mogućnost da presudno utječu na sadržaj propisa koje donese zakonodavac Unije”
                  6
               .

               4.1.2.Primjena na ovaj predmet

               Odbor za trgovinu tijelo je osnovano na temelju sporazuma, i to Sporazuma o trgovini između Europske unije i njezinih država članica, s jedne strane, i Kolumbije i Perua, s druge strane.

               Odluka koju u skladu s člankom 14. stavkom 2. Sporazuma o trgovini treba donijeti Odbor za trgovinu akt je koji proizvodi pravne učinke. Predviđenim aktom ne dopunjuje se niti mijenja institucionalni okvir Sporazuma o trgovini.

               Stoga je postupovna pravna osnova za predloženu odluku članak 218. stavak 9. UFEU-a.

               4.2.Materijalna pravna osnova

               4.2.1.Načela

               Materijalna pravna osnova za odluku na temelju članka 218. stavka 9. UFEU-a prije svega ovisi o cilju i sadržaju predviđenog akta o kojemu se zauzima stajalište u ime Unije. Ako predviđeni akt ima dva cilja ili elementa te ako se može utvrditi da je jedan od ta dva cilja ili elementa glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnoj pravnoj osnovi, naime onoj koju zahtijeva glavni ili prevladavajući cilj ili element.

               4.2.2.Primjena na ovaj predmet

               Glavni cilj i sadržaj predviđenog akta, tj. izmjena odluka br. 1/2014, br. 2/2014, br. 3/2014, br. 4/2014 i br. 5/2014 Odbora za trgovinu kako bi se, među ostalim, ažurirali popisi arbitara i stručnjaka za trgovinu i održivi razvoj koje sadržavaju te odluke, pripadaju području zajedničke trgovinske politike.

               Stoga je materijalna pravna osnova predložene odluke članak 207. UFEU-a, a posebno njegov stavak 4.

               4.3.Zaključak

               Pravna osnova predložene odluke trebao bi biti članak 207. stavak 4. prvi podstavak UFEU-a u vezi s njegovim člankom 218. stavkom 9.

               5.Objava predviđenog akta

               Budući da će se aktom Vijeća izmijeniti odluke br. 1/2014, br. 2/2014, br. 3/2014, br. 4/2014 i br. 5/2014 Odbora za trgovinu, primjereno ga je nakon donošenja objaviti u Službenom listu Europske unije.

               2021/0092 (NLE)

               Prijedlog

               ODLUKE VIJEĆA

               o stajalištu koje u ime Europske unije treba zauzeti u Odboru za trgovinu Sporazuma o trgovini između Europske unije i njezinih država članica, s jedne strane, i Kolumbije, Perua i Ekvadora, s druge strane, u pogledu izmjena odluka br. 1/2014, br. 2/2014, br. 3/2014, br. 4/2014 i br. 5/2014 Odbora za trgovinu kako bi se uzelo u obzir pristupanje Ekvadora Sporazumu o trgovini i ažurirali popisi arbitara i stručnjaka za trgovinu i održivi razvoj

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Sporazum o trgovini između Europske unije i njezinih država članica, s jedne strane, i Kolumbije i Perua, s druge strane („Sporazum o trgovini”) potpisan je u Bruxellesu 26. lipnja 2012. U skladu s Odlukom Vijeća 2012/735/EU
                  7
                Sporazum o trgovini privremeno se primjenjuje između Unije i njezinih država članica i Perua od 1. ožujka 2013., a između Unije i njezinih država članica i Kolumbije od 1. kolovoza 2013.

               (2)Sporazum o trgovini izmijenjen je Protokolom o pristupanju kako bi se uzelo u obzir pristupanje Ekvadora, potpisanim u Bruxellesu 11. studenoga 2016.
                  8
                U skladu s Odlukom Vijeća 2012/735/EU
                  9
                Sporazum o trgovini između Unije i njezinih država članica i Ekvadora privremeno se primjenjuje od 1. siječnja 2017.

               (3)U skladu s člankom 13. stavkom 2. točkom (g) podtočkom vi. Sporazuma o trgovini Odbor za trgovinu može pospješiti ostvarenje ciljeva tog sporazuma predviđenim izmjenama ostalih odredbi koje Odbor za trgovinu može mijenjati u skladu s izričitom odredbom Sporazuma o trgovini.

               (4)U skladu s člankom 13. stavkom 5. Sporazuma o trgovini Odbor za trgovinu u obavljanju svih funkcija utvrđenih tim člankom može donositi sve odluke kako je predviđeno Sporazumom o trgovini.

               (5)Odbor za trgovinu treba pisanim postupkom donijeti odluku o izmjeni svojih odluka br. 1/2014, br. 2/2014, br. 3/2014, br. 4/2014 i br. 5/2014.

               (6)Primjereno je utvrditi stajalište koje u ime Unije treba zauzeti u Odboru za trgovinu jer će odluka biti obvezujuća za Uniju.

               (7)Odlukom br. 1/2014 Odbora za trgovinu propisano je donošenje njegova poslovnika u skladu s člankom 13. stavkom 1. točkom (j) Sporazuma o trgovini.

               (8)Odlukom br. 2/2014 Odbora za trgovinu propisano je donošenje poslovnika i kodeksa ponašanja za arbitre u skladu s člankom 13. stavkom 1. točkom (h) i člankom 315. Sporazuma o trgovini.

               (9)Odlukom br. 3/2014 Odbora za trgovinu propisano je utvrđivanje popisa arbitara u skladu s člankom 304. stavcima 1. i 4. Sporazuma o trgovini.

               (10)Odlukom br. 4/2014 Odbora za trgovinu propisano je donošenje poslovnika stručnog povjerenstva za trgovinu i održivi razvoj u skladu s člankom 284. stavka 6. Sporazuma o trgovini.

               (11)Odlukom br. 5/2014 Odbora za trgovinu propisano je osnivanje stručnog povjerenstva za pitanja obuhvaćena glavom o trgovini i održivom razvoju u skladu s člankom 284. stavka 3. Sporazuma o trgovini.

               (12)Kako bi se uzelo u obzir pristupanje Ekvadora Sporazumu o trgovini i potreba za ažuriranjem popisa arbitara i stručnjaka za trgovinu i održivi razvoj, odluke br. 1/2014, br. 2/2014, br. 3/2014, br. 4/2014 i br. 5/2014 Odbora za trgovinu trebalo bi na odgovarajući način izmijeniti,

               DONIJELO JE OVU ODLUKU:

               Članak 1.

               Stajalište koje u ime Unije treba zauzeti u Odboru za trgovinu Sporazuma o trgovini između Europske unije i njezinih država članica, s jedne strane, i Kolumbije, Perua i Ekvadora, s druge strane, u pogledu izmjena odluka br. 1/2014, br. 2/2014, br. 3/2014, br. 4/2014 i br. 5/2014 Odbora za trgovinu temelji se na nacrtu odluke Odbora za trgovinu priloženom ovoj Odluci.

               Članak 2.

               Odluka Odbora za trgovinu nakon donošenja se objavljuje u Službenom listu Europske unije.

               Članak 3.

               Ova je Odluka upućena Komisiji.

               Sastavljeno u Bruxellesu,

                     Za Vijeće

                     Predsjednik

                     (1)

                        SL L 354, 21.12.2012., str. 1.–2.

                     (2)

                        SL L 56, 28.2.2013., str. 1.

                     (3)

                        SL L 201, 26.7.2013., str. 7.

                     (4)

                        SL L 356, 24.12.2016., str. 3.

                     (5)

                        SL L 358, 29.12.2016., str. 1.

                     (6)

                        Predmet C-399/12, Njemačka protiv Vijeća (OIV), ECLI:EU:C:2014:2258, točke 61.–64.

                     (7)

                        Odluka Vijeća 2012/735/EU od 31. svibnja 2012. o potpisivanju, u ime Unije, i privremenoj primjeni Sporazuma o trgovini između Europske unije i njezinih država članica, s jedne strane, i Kolumbije i Perua, s druge strane (SL L 354, 21.12.2012., str. 1.).

                     (8)

                        SL L 356, 24.12.2016., str. 3.

                     (9)

                        Odluka Vijeća (EU) 2016/2369 od 11. studenoga 2016. o potpisivanju, u ime Unije, i privremenoj primjeni Protokola o pristupanju uz Sporazum o trgovini između Europske unije i njezinih država članica, s jedne strane, i Kolumbije i Perua, s druge strane, kako bi se uzelo u obzir pristupanje Ekvadora (SL L 356, 24.12.2016., str. 1.).

    ---documentbreak---

               EUROPSKA KOMISIJA
            Bruxelles, 12.4.2021.
            COM(2021) 173 final
            PRILOG

            Prijedlogu odluke Vijeća
            o stajalištu koje u ime Europske unije treba zauzeti u Odboru za trgovinu Sporazuma o trgovini između Europske unije i njezinih država članica, s jedne strane, i Kolumbije, Perua i Ekvadora, s druge strane, u pogledu izmjena odluka br. 1/2014, br. 2/2014, br. 3/2014, br. 4/2014 i br. 5/2014 Odbora za trgovinu kako bi se uzelo u obzir pristupanje Ekvadora Sporazumu o trgovini i ažurirali popisi arbitara i stručnjaka za trgovinu i održivi razvoj

               NACRT

               ODLUKE 2/2021 ODBORA ZA TRGOVINU EU-a, KOLUMBIJE, PERUA I EKVADORA

               od XXX

               o izmjeni odluka br. 1/2014, br. 2/2014, br. 3/2014, br. 4/2014 i br. 5/2014 kako bi se uzelo u obzir pristupanje Ekvadora Sporazumu o trgovini između Europske unije i njezinih država članica, s jedne strane, i Kolumbije, Perua i Ekvadora, s druge strane, i ažurirali popisi arbitara i stručnjaka za trgovinu i održivi razvoj

               ODBOR ZA TRGOVINU,

               uzimajući u obzir Sporazum o trgovini između Europske unije i njezinih država članica, s jedne strane, i Kolumbije, Perua i Ekvadora s druge strane (dalje u tekstu „Sporazum o trgovini”), a posebno njegov članak 13.,

               budući da:

               (1)U skladu s člankom 13. stavkom 2. točkom (g) podtočkom vi. Sporazuma o trgovini Odbor za trgovinu može pospješiti ostvarenje ciljeva tog sporazuma predviđenim izmjenama ostalih odredbi koje Odbor za trgovinu može mijenjati u skladu s izričitom odredbom Sporazuma o trgovini. U skladu s člankom 13. stavkom 5. Sporazuma Odbor za trgovinu u obavljanju svih funkcija utvrđenih ovim člankom može donositi sve odluke kako je predviđeno Sporazumom.

               (2)Odlukom br. 1/2014 propisano je donošenje njegova poslovnika u skladu s člankom 13. stavkom 1. točkom (j) Sporazuma.

               (3)Odlukom br. 2/2014 propisano je donošenje poslovnika i kodeksa ponašanja za arbitre u skladu s člankom 13. stavkom 1. točkom (h) i člankom 315. Sporazuma.

               (4)Odlukom br. 3/2014 propisano je utvrđivanje popisa arbitara u skladu s člankom 304. stavcima 1. i 4. Sporazuma.

               (5)Odlukom br. 4/2014 propisano je donošenje poslovnika stručnog povjerenstva za trgovinu i održivi razvoj u skladu s člankom 284. stavkom 6. Sporazuma.

               (6)Odlukom br. 5/2014 propisano je osnivanje stručnog povjerenstva za pitanja obuhvaćena glavom o trgovini i održivom razvoju u skladu s člankom 284. stavkom 3. Sporazuma.

               (7)Kako bi se uzelo u obzir pristupanje Ekvadora Sporazumu o trgovini i potreba za ažuriranjem popisa arbitara i stručnjaka za trgovinu i održivi razvoj, odluke br. 1/2014, br. 2/2014, br. 3/2014, br. 4/2014 i br. 5/2014 Odbora za trgovinu trebalo bi na odgovarajući način izmijeniti,

               DONIO JE OVU ODLUKU:

               Članak 1.

               Prilog Odluci br. 1/2014 Odbora za trgovinu EU-a, Kolumbije i Perua od 16. svibnja 2014. o donošenju poslovnika iz članka 13. stavka 1. točke (j) Sporazuma o trgovini između Europske unije i njezinih država članica, s jedne strane, i Kolumbije i Perua, s druge strane [2015/1045], mijenja se kako slijedi:

               1.članak 1. mijenja se kako slijedi:

               (a) stavak 1. zamjenjuje se sljedećim:

               „1. Odbor za trgovinu koji je osnovan u skladu s člankom 12. Sporazuma o trgovini između Europske unije i njezinih država članica, s jedne strane, i Kolumbije, Perua i Ekvadora, s druge strane („Sporazum”) obavlja svoje dužnosti kako je predviđeno u članku 12. Sporazuma i snosi odgovornost za izvršavanje i ispravnu primjenu Sporazuma.”,

               (b) stavak 3. zamjenjuje se sljedećim:

               „3. Odborom za trgovinu naizmjence tijekom razdoblja od godine dana predsjedaju ministar trgovine, industrije i turizma Kolumbije, ministar vanjske trgovine i turizma Perua, ministar proizvodnje, vanjske trgovine, ulaganja i ribarstva Ekvadora ili član Europske komisije zadužen za trgovinu. Prvo razdoblje počinje na dan prvog sastanka Odbora za trgovinu, a završava 31. prosinca iste godine. Predsjednik može urediti da ga predstavljaju odgovarajući predstavnici kako je predviđeno u članku 12. stavku 2. Sporazuma.”;

               2.u članku 3. stavak 1. zamjenjuje se sljedećim:

               „1. Odbor za trgovinu sastaje se jedanput godišnje ili na zahtjev jedne od stranaka, kako je predviđeno u članku 12. stavku 2. Sporazuma. Sastanci se održavaju naizmjence u Bogoti, Bruxellesu, Limi i Quitu, osim ako se stranke dogovore drukčije.”.

               Članak 2.

               Prilog Odluci br. 2/2014 Odbora za trgovinu EU-a, Kolumbije i Perua od 16. svibnja 2014. o donošenju poslovnika i kodeksa ponašanja za arbitre iz članka 13. stavka 1. točke (h) i članka 315. Sporazuma o trgovini između Europske unije i njezinih država članica, s jedne strane, i Kolumbije i Perua, s druge strane [2015/1046], mijenja se kako slijedi:

               1.u pravilu 1. točka (a) zamjenjuje se sljedećim:

               „(a) „Sporazum” znači Sporazum o trgovini između Kolumbije i Perua, s jedne strane, i Europske unije i njezinih država članica, s druge strane, potpisan u Bruxellesu 26. lipnja 2012., kako je izmijenjen Protokolom o pristupanju Ekvadora Sporazumu, potpisanim 11. studenoga 2016.;”

               2.pravilo 7. zamjenjuje se sljedećim:

               „7. Ako zadnji dan za dostavu dokumenta pada na dan koji je državni praznik u Kolumbiji, Peruu, Ekvadoru ili u Europskoj uniji, dokument se može dostaviti sljedećeg radnog dana.”

               3.pravilo 33. zamjenjuje se sljedećim:

               „33. Osim ako se stranke u sporu dogovore drukčije, rasprava se održava u Bruxellesu ako se stranka koja je podnijela žalbu nalazi u Kolumbiji, Peruu ili Ekvadoru, odnosno u Bogoti, Limi ili Quitu, ovisno o slučaju, ako se stranka koja je podnijela žalbu nalazi u EU-u.”

               Članak 3.

               Prilog Odluci br. 3/2014 Odbora za trgovinu EU-a, Kolumbije i Perua od 16. svibnja 2014. o uspostavi popisa arbitara iz članka 304. stavaka 1. i 4. Sporazuma o trgovini između Europske unije i njezinih država članica, s jedne strane, i Kolumbije i Perua, s druge strane [2015/1047], mijenja se kako slijedi:

               1.„Popis arbitara iz članka 304. stavka 1. Sporazuma” mijenja se kako slijedi:

               (a) na popisu „Arbitri koje je predložila Kolumbija” točke 2. i 3. zamjenjuju se sljedećim:

               „2.Javier Gamboa

               3.Claudia Orozco”,

               (b) između popisa „Arbitri koje je predložila Kolumbija” i popisa „Arbitri koje je predložio EU” umeće se sljedeći popis:

               „Arbitri koje je predložio Ekvador

               1.Hugo Perezcano Díaz

               2.Alejandro Sánchez

               3.Carlos Vejar

               4.Alan Yanovich

               5.Andrés Jana”,

               (c) na popisu „Arbitri koje je predložio Peru” točke 4. i 5. zamjenjuju se sljedećim:

               „4.Victor Saco

               5.Javier Hernando Illescas Mucha”,

               (d) na popisu „Predsjednici” točka 2. zamjenjuje se sljedećim:

               „2.Pedro Negueloaetcheverry (Ekvador)”

               2.„Dodatni popis arbitara sa sektorskim iskustvom u posebnim pitanjima obuhvaćenima sporazumom iz članka 304. stavka 4. Sporazuma” mijenja se kako slijedi:

               (a) pod naslovom „Stručnjaci za trgovinu robom”, između popisa „Arbitri koje je predložila Kolumbija” i popisa „Arbitri koje je predložio EU”, umeće se sljedeći popis:

               „Arbitri koje je predložio Ekvador

               1.Pablo Bentes

               2.Jan Bohanes

               3.Sofía Bonilla”,

               (b) pod naslovom „Stručnjaci u područjima trgovine uslugama, poslovnog nastana, tržišnog natjecanja, prava intelektualnog vlasništva ili javne nabave”, između popisa „Arbitri koje je predložila Kolumbija” i popisa „Arbitri koje je predložio EU”, umeće se sljedeći popis:

               „Arbitri koje je predložio Ekvador

               1.Gustavo Guerra

               2.Alfredo Corral

               3.Genaro Eguiguren”,

               (c) pod naslovom „Stručnjaci u područjima trgovine uslugama, poslovnog nastana, tržišnog natjecanja, prava intelektualnog vlasništva ili javne nabave”, na popisu „Predsjednici”, točka 2. zamjenjuje se sljedećim:

               „2.Tania Voon”

               Članak 4.

               Prilog Odluci br. 4/2014 Odbora za trgovinu EU-a, Kolumbije i Perua od 16. svibnja 2014. o donošenju poslovnika stručne skupine za trgovinu i održivi razvoj iz članka 284. stavka 6. Sporazuma o trgovini između Europske unije i njezinih država članica, s jedne strane, i Kolumbije i Perua, s druge strane [2015/1048], mijenja se kako slijedi:

               1. u pravilu 1. točka (a) zamjenjuje se sljedećim:

               „(a)„Sporazum” znači Sporazum o trgovini između Kolumbije i Perua, s jedne strane, i Europske unije i njezinih država članica, s druge strane, potpisan 26. lipnja 2012., kako je izmijenjen Protokolom o pristupanju Ekvadora Sporazumu, potpisanim 11. studenoga 2016.”

               Članak 5.

               Prilog Odluci br. 5/2014 Odbora za trgovinu EU-a, Kolumbije i Perua od 16. svibnja 2014. o osnivanju stručne skupine za pitanja obuhvaćena glavom o trgovini i održivom razvoju iz članka 284. stavka 3. Sporazuma o trgovini između Europske unije i njezinih država članica, s jedne strane, i Kolumbije i Perua, s druge strane [2015/1049], mijenja se kako slijedi:

               1.na „Popis stručnjaka” dodaju se sljedeće točke 13., 14., 15. i 16.:

               „13.María Amparo Albán

               14.Alice Tipping

               15.Leopoldo González

               16.Fabián Jaramillo”;

               2.na popis „Predsjednici” dodaju se sljedeće točke 7. i 8.:

               „7.Jacob Olander

               8.Martín Padulla”.

               Članak 6.

               Ova Odluka stupa na snagu […].

               Ova Odluka sastavlja se na službenim jezicima stranaka Sporazuma, pri čemu je svaki od tih tekstova jednako vjerodostojan.

               Sastavljeno u [...]

               Za Odbor za trgovinu


               EUROPSKA KOMISIJA
            Bruxelles, 13.4.2021.
            COM(2021) 175 final
            2021/0094(NLE)
            Prijedlog
            ODLUKE VIJEĆA
            o stajalištu koje u ime Europske Unije treba zauzeti u Međunarodnom vijeću za kakao

               OBRAZLOŽENJE

               1.Predmet prijedloga

               Ovaj se prijedlog odnosi na odluku o utvrđivanju stajališta koje treba zauzeti u ime Unije u Međunarodnoj organizaciji za kakao (dalje u tekstu: „ICCO”)
                  1
               , točnije u njezinu Međunarodnom vijeću za kakao (dalje u tekstu: „Vijeće ICCO-a”) u pogledu predviđenog donošenja produljenja Međunarodnog sporazuma o kakau iz 2010.
                  2

               2.Kontekst prijedloga

               2.1.Međunarodni sporazum o kakau iz 2010.

                  Ciljevi su Međunarodnog sporazuma o kakau iz 2010. (dalje u tekstu „Sporazum”) unaprijediti međunarodnu suradnju na svjetskoj razini u pogledu kakaa i s njime povezanih pitanja, osigurati forum za međuvladina savjetovanja o kakau i o načinima unapređenja svjetskog sektora kakaa, olakšati trgovinu prikupljanjem i pružanjem informacija o svjetskom tržištu kakaa te poticati veću potražnju za kakaom.

                  Međunarodni sporazum o kakau stupio je na snagu 1. listopada 2012. na razdoblje od deset godina do 30. rujna 2022. (članak 62. stavak 1. Sporazuma).

                  Europska unija stranka je Međunarodnog sporazuma o kakau
                     3
                  .

               2.2.Međunarodno vijeće za kakao (Vijeće ICCO-a)

               U skladu s člankom 6. stavkom 1. Sporazuma u Međunarodnom vijeću za kakao sudjeluju sve članice Organizacije. U skladu s člankom 7. Sporazuma, Vijeće ICCO-a se služi svojim ovlastima te obavlja ili organizira obavljanje svih dužnosti koje su potrebne radi ispunjavanja odredbi Sporazuma.

               Kao opće pravilo, Vijeće ICCO-a je obvezno održati jedno redovito zasjedanje u svakoj polovici godine kakaa, ali ima mogućnost sastati se na posebnom zasjedanju (članak 9. stavak 1. točka 2. Sporazuma). Člankom 12. Sporazuma propisano je da se sve odluke Vijeća ICCO-a u načelu donose konsenzusom. Ako konsenzus nije moguć, odluke se donose posebnim glasovanjem u skladu s postupkom utvrđenim u članku 12. stavku 1. Sporazuma. Člancima 10. i 11. Sporazuma predviđa se posebna raspodjela glasova i postupak glasovanja među ICCO-ovim članicama izvoznicama i članicama uvoznicama.

               2.3.Predviđeni akt Međunarodnog vijeća za kakao

                  Na 102. zasjedanju održanom u rujnu 2020. Vijeće ICCO-a preporučilo je da se Sporazum produlji i nakon njegova sadašnjeg datuma isteka. Time bi se omogućila opsežnija revizija u budućnosti. Vijeće ICCO-a namjerava donijeti odluku o produljenju Sporazuma u skladu s člankom 62. stavkom 4. Sporazuma kojim se propisuje da Vijeće ICCO-a može produžiti Sporazum u cijelosti ili djelomično za dva razdoblja od kojih nijedno nije dulje od dvije godine kakaa.

               Na 103. zasjedanju koje će se održati od 22. do 23. travnja 2021. Vijeće ICCO-a treba donijeti odluku o produljenju Sporazuma iz 2010. („predviđeni akt”). Ta se odluka može odgoditi za sljedeća zasjedanja Vijeća.

               Svrha je predviđenog akta odobriti produljenje Sporazuma iz 2010. u okviru Vijeća ICCO-a. Produljenjem Sporazuma iz 2010. članicama Međunarodnog vijeća za kakao pružit će se dovoljno vremena za pregovore o reviziji Sporazuma.

               Predviđeni akt postat će obvezujući za stranke u skladu s člankom 12. stavkom 3. Sporazuma, u kojem se navodi da su se članice obvezale prihvatiti kao obvezujuće sve odluke Vijeća ICCO-a u skladu s odredbama Sporazuma.

               3.Stajalište koje treba zauzeti u ime Unije

               Svrha je ovog prijedloga zatražiti od Vijeća da ovlasti Komisiju da u Međunarodnom vijeću za kakao u ime Unije glasa za produljenje Međunarodnog sporazuma o kakau.

                  Produljenjem Sporazuma na najdulje četiri godine članicama Međunarodne organizacije za kakao pružit će se dovoljno vremena za opsežnu reviziju Sporazuma radi njegove modernizacije i pojednostavnjenja.

               Pregovori o djelomičnoj reviziji Sporazuma otvorit će se na 103. zasjedanju Vijeća ICCO-a u travnju 2021. Potreba za produljenjem procijenit će se u odnosu na napredak u pregovorima kako bi se omogućilo dovoljno vremena za djelomičnu reviziju Sporazuma.

                  Trenutačno je sudjelovanje EU-a u Međunarodnoj organizaciji za kakao korisno i za Uniju i za druge države članice te organizacije, a Sporazum se može produljiti u svojem sadašnjem obliku. Produljenje Sporazuma nakon 2022. i istodoban rad na zasebnom postupku njegove modernizacije dovest će do ponovnog angažmana članica i rasprave o važnosti Međunarodne organizacije za kakao za suočavanje s postojećim izazovima. Moguća revizija Sporazuma nakon 2022. mogla bi povećati njegovu dodanu vrijednost i relevantnost rada članica Međunarodne organizacije za kakao te bi mogla pobuditi veće zanimanje za tu organizaciju. Stoga je produljenje Sporazuma u interesu Unije.

               4.Pravna osnova

               4.1.Postupovnopravna osnova

               4.1.1.Načela

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               Pojam „akti koji proizvode pravne učinke” obuhvaća akte koji proizvode pravne učinke na temelju pravila međunarodnog prava kojima se uređuje predmetno tijelo. Obuhvaća i instrumente koji nemaju obvezujući učinak na temelju međunarodnog prava, ali postoji mogućnost da „presudno utječu na sadržaj propisa koje donese zakonodavac Unije”
                  4
               .

               4.1.2.Primjena u ovom slučaju

               Vijeće ICCO-a tijelo je osnovano na temelju sporazuma, to jest Međunarodnog sporazuma o kakau iz 2010.

               Akt koji treba donijeti Vijeće ICCO-a akt je koji proizvodi pravne učinke. U skladu s člankom 12. stavkom 3. i člankom 62. stavkom 4. Sporazuma iz 2010. predviđeni akt bit će obvezujući prema međunarodnom pravu.

               Predviđenim aktom ne dopunjuje se niti mijenja institucionalni okvir Sporazuma.

               Stoga je postupovnopravna osnova za predloženu odluku članak 218. stavak 9. UFEU-a.

               4.2.Materijalnopravna osnova

               4.2.1.Načela

               Materijalnopravna osnova odluke na temelju članka 218. stavka 9. UFEU-a prije svega ovisi o cilju i sadržaju predviđenog akta o kojemu se zauzima stajalište u ime Unije. Ako predviđeni akt ima dva cilja ili dva elementa te ako se može utvrditi da je jedan od tih dvaju ciljeva ili elemenata glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnopravnoj osnovi, to jest onoj koju zahtijeva glavni ili prevladavajući cilj ili element.

               4.2.2.Primjena u ovom slučaju

               Glavni cilj i sadržaj predviđenog akta odnosi se na zajedničku trgovinsku politiku.

               Stoga je materijalnopravna osnova predložene odluke članak 207. UFEU-a.

               4.3.Zaključak

               Pravna osnova predložene odluke trebao bi biti članak 207. UFEU-a u vezi s člankom 218. stavkom 9. UFEU-a.

               2021/0094 (NLE)

               Prijedlog

               ODLUKE VIJEĆA

               o stajalištu koje u ime Europske Unije treba zauzeti u Međunarodnom vijeću za kakao

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak, u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Unija je Odlukom Vijeća 2012/189/EU
                  5
                sklopila Međunarodni sporazum o kakau iz 2010. („Sporazum”) koji je stupio na snagu 1. listopada 2012.

               (2)U skladu s člankom 62. stavkom 1. Sporazuma, Sporazum ostaje na snazi do 30. rujna 2022., osim ako se produlji.

               (3)U skladu s člankom 7. stavkom 1. Sporazuma, Međunarodno vijeće za kakao u okviru Međunarodne organizacije za kakao („Vijeće ICCO-a”) služi se svojim ovlastima te obavlja ili organizira obavljanje svih dužnosti koje su potrebne radi ispunjavanja odredbi Sporazuma. U skladu s člankom 62. stavkom 4. Sporazuma, Vijeće ICCO-a može donijeti odluku o produljenju Sporazuma nakon njegova trenutačnog datuma isteka „za dva razdoblja od kojih nijedno nije dulje od dvije godine kakaa”, odnosno do 30. rujna 2024. za prvo razdoblje i do 30. rujna 2026. za drugo razdoblje.

               (4)Vijeće ICCO-a na svojem 103. zasjedanju 22. i 23. travnja 2021. treba donijeti odluku o produljenju Sporazuma. Odluka se može odgoditi za kasniji datum.

               (5)Primjereno je utvrditi stajalište koje u ime Unije treba zauzeti u Vijeću ICCO-a jer će odluke Vijeća ICCO-a o produljenju Sporazuma biti obvezujuće za Uniju.

               (6)U interesu je Unije nastaviti sudjelovati u Sporazumu s obzirom na važnost sektora kakaa za velik broj država članica i za gospodarstvo Unije.

               (7)Produljenjem Sporazuma na najdulje četiri godine trebalo bi omogućiti Vijeću ICCO-a dovoljno vremena za buduću opsežnu reviziju Sporazuma radi njegove modernizacije i pojednostavnjenja.

               DONIJELO JE OVU ODLUKU:

               Članak 1.

               Stajalište koje treba zauzeti u ime Unije na 103. zasjedanju Međunarodnog vijeća za kakao u okviru Međunarodne organizacije za kakao, ili na kasnijim zasjedanjima, jest da se glasuje za produljenje Međunarodnog sporazuma o kakau iz 2010. za dva razdoblja od kojih nijedno nije dulje od dvije godine kakaa, odnosno do 30. rujna 2024. za prvo razdoblje i do 30. rujna 2026. za drugo razdoblje.

               Članak 2.

               Ova je Odluka upućena Komisiji.

               Sastavljeno u Bruxellesu,

                     Za Vijeće

                     Predsjednik

                     (1)

                        Osnovana Sporazumom o kakau iz 1972.: Zbornik ugovora Ujedinjenih naroda, svezak 882, str. 67.

                     (2)

                        Zbornik ugovora Ujedinjenih naroda, svezak 2871

                     (3)

                        Odluka Vijeća od 26. ožujka 2012. o sklapanju Međunarodnog sporazuma o kakau iz 2010., SL L 102, 12.4.2012., str. 1.; Odluka Vijeća od 17. svibnja 2011. o potpisivanju, u ime Europske unije, i privremenoj primjeni Međunarodnog sporazuma o kakau iz 2010. SL L 259, 4.10.2011., str. 7.

                     (4)

                        Presuda Suda od 7. listopada 2014., Njemačka protiv Vijeća, C-399/12, ECLI:EU:C:2014:2258, t. 61.–64.

                     (5)

                        Odluka Vijeća 2012/189/EU od 26. ožujka 2012. o sklapanju Međunarodnog sporazuma o kakau iz 2010. (SL L 102, 12.4.2012., str. 1.).


               EUROPSKA KOMISIJA
            Bruxelles, 13.4.2021.
            COM(2021) 174 final
            2021/0093(NLE)
            Prijedlog
            ODLUKE VIJEĆA
            o stajalištu koje treba zauzeti u ime Europske unije na desetom zasjedanju Konferencije stranaka Stockholmske konvencije o postojanim organskim onečišćujućim tvarima u pogledu prijedloga izmjena Dodatka A

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

                  Stockholmska konvencija o postojanim organskim onečišćujućim tvarima (Konvencija) stupila je na snagu 17. svibnja 2004. Odobrena je Odlukom Vijeća od 14. listopada 2004. o sklapanju Stockholmske konvencije o postojanim organskim onečišćujućim tvarima u ime Europske zajednice (2006/507/EZ
                     1
                  ) te je stupila na snagu za Europsku zajednicu 14. veljače 2005. Konvencijom se nastoje zaštititi ljudsko zdravlje i okoliš od postojanih organskih onečišćujućih tvari (POP). Konvencijom se osigurava okvir, na temelju načela predostrožnosti, za uklanjanje proizvodnje, uporabe, uvoza i izvoza postojanih organskih onečišćujućih tvari, sigurno rukovanje njima i njihovo odlaganje te uklanjanje ili smanjivanje ispuštanja određenih nenamjerno proizvedenih postojanih organskih onečišćujućih tvari.

                  Uredbom (EU) 2019/1021 Europskog parlamenta i Vijeća
                     2
                   u zakonodavstvu Unije provode se obveze utvrđene Konvencijom i Protokolom o postojanim organskim onečišćujućim tvarima uz Konvenciju iz 1979. o dalekosežnom prekograničnom onečišćenju zraka (Protokol), odobrenim Odlukom Vijeća 259/2004/EZ
                     3
                  .

                  Konferencija stranaka, osnovana u skladu s člankom 19. Konvencije, upravljačko je tijelo Stockholmske konvencije. U pravilu se sastaje svake dvije godine kako bi pratila provedbu Konvencije. Također preispituje kemikalije koje je na razmatranje dostavilo Povjerenstvo za razmatranje postojanih organskih onečišćujućih tvari (Povjerenstvo).

                  U skladu s člankom 8. stavkom 1. Konvencije, stranka je podnijela prijedlog Tajništvu za uvrštavanje perfluoroheksan sulfonske kiseline (PFHxS), njezinih soli i spojeva srodnih PFHxS-u u Dodatak A Konvenciji, koji je revidiralo Povjerenstvo u skladu s člankom 8. stavcima 3. i 4. Povjerenstvo je preporučilo Konferenciji stranaka uvrštavanje perfluoroheksan sulfonske kiseline (PFHxS), njezinih soli i spojeva srodnih PFHxS-u u Dodatak A bez posebnih izuzeća. Postupak donošenja izmjena dodataka uređen je člankom 22. Konvencije.

                  U skladu s člankom 23. Konvencije svaka stranka ima jedan glas. Međutim, regionalne organizacije gospodarske integracije poput EU-a imaju ostvariti pravo glasovanja brojem glasova jednakim broju njihovih država članica koje su stranke ove Konvencije.

                  Konferencija stranaka će na desetom redovnom zasjedanju razmotriti donošenje odluke o uvrštavanju perfluoroheksan sulfonske kiseline (PFHxS), njezinih soli i spojeva srodnih PFHxS-u u Dodatak A (uklanjanje), Dodatak B (ograničenje) i/ili u Dodatak C (nenamjerna proizvodnja) Konvenciji.

                  Uvrštavanjem u dodatke A, B i/ili C te će kemikalije podlijegati mjerama usmjerenima na uklanjanje ili ograničenje njihove proizvodnje i uporabe, uključujući smanjenje ili uklanjanje nenamjerno proizvedenih postojanih organskih onečišćujućih tvari.

                  Predviđeni akt postat će obvezujući za stranke u skladu s člankom 22. stavkom 4. Konvencije, kojim je predviđeno sljedeće: „Predlaganje, usvajanje i stupanje na snagu izmjena i dopuna Dodatka A, B ili C podliježu istim postupcima kao i za predlaganje, usvajanje i stupanje na snagu daljnjih dodataka ovoj Konvenciji, izuzev što izmjena i dopuna Dodatka A, B ili C neće stupiti na snagu za svaku stranku koja je u skladu s člankom 25., stavak 4. dala izjavu glede izmjene i dopune tih dodataka, u kojem će slučaju svaka takva izmjena i dopuna stupiti na snagu za takvu stranku devedesetog dana od datuma deponiranja kod depozitara njezinih isprava o ratifikaciji, prihvatu, odobrenju ili pristupu toj izmjeni i dopuni.”

                  Perfluoroheksan sulfonska kiselina (PFHxS), njezine soli i spojevi srodni PFHxS-u ne upotrebljavaju se namjerno u Europskoj Uniji, ali te kemikalije mogu biti prisutne kao nečistoća u pjenama na bazi fluora za gašenje požara i perfluoroktan sulfonskoj kiselini (PFOS). U pogledu prisutnosti PFHxS-a u PFOS-u, trebalo bi napomenuti da je PFOS naveden u Dodatku B Stockholmskoj konvenciji i Prilogu I. Uredbi (EU) 2019/1021, kojim se zabranjuje uporaba PFOS-a u Uniji, uz iznimku jedne preostale uporabe, kao tvari za sprečavanje orošavanja obloga od tvrdog kroma do 2025. Ta uporaba PFOS-a već je postupno ukinuta u gotovo svim državama članicama.

                  Ovaj se prijedlog odnosi na odluku kojom se utvrđuje stajalište koje treba zauzeti u ime Unije u okviru Konferencije stranaka Stockholmske konvencije u vezi s predviđenim donošenjem odluke o izmjeni Dodatka A uvrštavanjem perfluoroheksan sulfonske kiseline (PFHxS), njezinih soli i spojeva srodnih PFHxS-u. Ako Konferencija stranaka Stockholmske konvencije odluči uvrstiti PFHxS u Dodatak A, od stranaka Konvencije zahtijevat će se poduzimanje potrebnih mjera za uklanjanje ili ograničenje uporabe PFHxS-a na svojem državnom području, u skladu s obvezama koje imaju na temelju Konvencije. Radi provedbe odluke u Uniji Komisija će predložiti delegirani akt o izmjeni Priloga I. Uredbi o postojanim organskim onečišćujućim tvarima radi uključivanja perfluoroheksan sulfonske kiseline (PFHxS), njezinih soli i spojeva srodnih PFHxS-u. Proizvodnja i uporaba tih tvari bit će zabranjene u Uniji.

               •Dosljednost s postojećim odredbama politike u tom području

                  Prijedlog je u skladu te se njime dopunjuje provedba Uredbe (EU) 2019/1021, kojom se provodi Stockholmska konvencija u Uniji. Potpuno je u skladu s ciljem zaštite ljudskog zdravlja i okoliša od postojanih organskih onečišćujućih tvari.

               •Dosljednost u odnosu na druge politike Unije

                  Prijedlog je u skladu s općim pristupom Uredbe (EZ) br. 1107/2009 i Uredbe (EU) br. 528/2012 u pogledu PBT tvari (postojanih, bioakumulativnih i otrovnih tvari) jer se u objema propisuju kriteriji kojima se u načelu ne dopuštaju stavljanje na tržište i uporaba aktivnih tvari koje su postojane, bioakumulativne i otrovne. U Zajedničkom dogovoru
                     4
                   ispituje se odnos između Stockholmske konvencije, Uredbe (EU) 2019/1021 i Uredbe (EZ) br. 1907/2006 u pogledu ograničenja i zahtjeva za autorizaciju kako bi se osigurala usklađenost.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

                  Postupovnopravna osnova za predloženu Odluku Vijeća je članak 218. stavak 9. UFEU-a, koji je primjerena osnova za akt kojim se utvrđuje stajalište Europske unije u vezi s međunarodnim sporazumom, u ovom slučaju Stockholmskom konvencijom.

                  Materijalnopravna osnova utvrđena je člankom 192. stavkom 1. UFEU-a s obzirom na to da se mjerama dogovorenima u okviru Stockholmske konvencije prvenstveno teži ostvarivanju cilja povezanog s okolišem (tj. uklanjanju postojanih organskih onečišćujućih tvari).

                  Slijedom toga, pravna osnova predložene odluke trebao bi biti članak 192. stavak 1. u vezi s člankom 218. stavkom 9. UFEU-a.

               •Supsidijarnost (za neisključivu nadležnost)

                  Postojane organske onečišćujuće tvari globalni su problem, a Stockholmska konvencija provodi se u Uniji Uredbom (EU) 2019/1021. Budući da je Unija stranka Konvencije, primjereno je da sudjeluje u donošenju odluka na Konferenciji stranaka.

               •Proporcionalnost

                  Postojane organske onečišćujuće tvari globalni su problem, a Stockholmskom konvencijom nastoji se ukloniti proizvodnja i uporaba tih kemikalija. Povjerenstvo za razmatranje postojanih organskih onečišćujućih tvari preporučilo je uvrštavanje perfluoroheksan sulfonske kiseline (PFHxS), njezinih soli i spojeva srodnih PFHxS-u u Dodatak A jer je utvrđeno da ta kemikalija ispunjava kriterije u skladu s Dodatkom D Konvenciji. Stoga je proporcionalno podržati uvrštavanje te kemikalije u Dodatak A Konvenciji kako bi se osiguralo poduzimanje odgovarajućih mjera na globalnoj razini.

               3.REZULTATI EX POST EVALUACIJA, SAVJETOVANJA S DIONICIMA I PROCJENA UČINKA

               •Savjetovanja s dionicima

                  O prijedlogu se raspravljalo s državama članicama i drugim dionicima na 23. sastanku stručne skupine Komisije: nadležnih tijela za Uredbu (EU) 2019/1021. Osim toga, s dionicima se opsežno savjetovalo tijekom procjene te kemikalije, koju je provelo Povjerenstvo za razmatranje postojanih organskih onečišćujućih tvari, te su razmotrene njihove primjedbe.

               •Procjena učinka

                  Procjena učinka nije provedena, ali su provedene socioekonomska procjena i analiza alternativa u kontekstu dosjea za ograničenje iz Uredbe REACH za perfluoroheksan sulfonsku kiselinu (PFHxS), njezine soli i spojeve povezane s PFHxS-om
                     5
                  . Na temelju mišljenja ECHA-e zaključuje se da bi socioekonomske troškove predloženog ograničenja trebalo ograničiti i da je primjereno znatno ograničiti proizvodnju, stavljanje na tržište i uporabu PFHxS-a.

                  Povjerenstvo za razmatranje postojanih organskih onečišćujućih tvari zaključilo je da je ta kemikalija postojana organska onečišćujuća tvar i preporučilo uvrštavanje bez posebnog izuzeća. Ta se preporuka temelji na procjeni učinka mogućih mjera upravljanja uzimajući u obzir socioekonomske informacije.

               •Primjerenost i pojednostavnjenje propisa

                  Prijedlog ne utječe na komercijalnu djelatnost jer kemikalija nije u komercijalnoj uporabi u Uniji te se njime stoga ne izuzimaju mikropoduzeća i ne uključuje posebna pravila za MSP-ove. Prijedlogom se ne utječe na konkurentnost sektora EU-a ni na trgovinu jer se tom kemikalijom ne trguje između Unije i trećih zemalja.

               4.UTJECAJ NA PRORAČUN

                  Prijedlog nema utjecaj na proračun.

               5.DRUGI ELEMENTI

               •Planovi provedbe i mehanizmi praćenja, evaluacije i izvješćivanja

                  Plan provedbe, praćenje, evaluacija i izvješćivanje ne smatraju se potrebnima.

               •Detaljno obrazloženje posebnih odredaba prijedloga

                  Prijedlogom se daju ovlasti Komisiji da u ime Europske unije na Konferenciji stranaka Stockholmske konvencije podrži uvrštavanje perfluoroheksan sulfonske kiseline (PFHxS), njezinih soli i spojeva srodnih PFHxS-u u Dodatak A bez posebnih izuzeća.

               2021/0093 (NLE)

               Prijedlog

               ODLUKE VIJEĆA

               o stajalištu koje treba zauzeti u ime Europske unije na desetom zasjedanju Konferencije stranaka Stockholmske konvencije o postojanim organskim onečišćujućim tvarima u pogledu prijedloga izmjena Dodatka A

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 192. stavak 1. u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Stockholmska konvencija o postojanim organskim onečišćujućim tvarima („Konvencija”) stupila je na snagu 17. svibnja 2004., a sklopljena je u ime Unije Odlukom Vijeća 2006/507/EZ
                  6
               .

               (2)Stockholmska konvencija u Uniji se provodi Uredbom (EU) br. 2019/1021 Europskog parlamenta i Vijeća
                  7
               .

               (3)U skladu s člankom 8. Konvencije Konferencija stranaka odlučuje hoće li uvrstiti kemikaliju u Dodatak A, B i/ili i navesti odnosne nadzorne mjere.

               (4)Očekuje se da će se na desetom zasjedanju Konferencije stranaka Stockholmske konvencije donijeti odluka o uvrštavanju dodatnih kemikalija u Dodatak A.

               (5)Budući da će odluka biti obvezujuća za Uniju, primjereno je utvrditi stajalište koje treba zauzeti u ime Unije u okviru Konferencije stranaka.

               (6)Kako bi se zdravlje ljudi i okoliš zaštitili od daljnjih ispuštanja perfluoroheksan sulfonske kiseline (PFHxS), njezinih soli i spojeva srodnih PFHxS-u, potrebno je smanjiti ili ukloniti proizvodnju i uporabu tih kemikalija na globalnoj razini te podržati njihovo uvrštavanje u Konvenciju,

               DONIJELO JE OVU ODLUKU:

               Članak 1.

               Stajalište koje treba zauzeti u ime Europske unije na desetom zasjedanju Konferencije stranaka Stockholmske konvencije, u skladu s relevantnim preporukama Povjerenstva za razmatranje postojanih organskih onečišćujućih tvari, jest podržati uvrštavanje perfluoroheksan sulfonske kiseline (PFHxS), njezinih soli i spojeva srodnih PFHxS-u u Dodatak A bez posebnih izuzeća.

               U kontekstu desetog zasjedanja Konferencije stranaka Stockholmske konvencije, predstavnici Unije mogu se uz savjetovanje s državama članicama dogovoriti o doradi tog stajališta, usklađivanjem na licu mjesta bez daljnje odluke Vijeća.

               Članak 2.

               Ova je Odluka upućena Komisiji.

               Sastavljeno u Bruxellesu,

                     Za Vijeće

                     Predsjednik

                     (1)

                        Odluka Vijeća 2006/507/EZ od 14. listopada 2004. o sklapanju Stockholmske konvencije o postojanim organskim onečišćujućim tvarima u ime Europske zajednice (SL L 209, 31.7.2006., str. 1.).

                     (2)

                        Uredba (EU) 2019/1021 Europskog parlamenta i Vijeća od 20. lipnja 2019. o postojanim organskim onečišćujućim tvarima (SL L 169, 25.6.2019., str. 45.).

                     (3)

                        Odluka Vijeća 2004/259/EZ od 19. veljače 2004. o sklapanju, u ime Europske zajednice, Protokola o postojanim organskim onečišćujućim tvarima uz Konvenciju iz 1979. o dalekosežnom prekograničnom onečišćenju zraka (SL L 81, 19.3.2004., str. 35.).

                     (4)

                  http://ec.europa.eu/growth/sectors/chemicals/reach/special-cases_en

                     (5)

                        https://echa.europa.eu/registry-of-restriction-intentions/-/dislist/details/0b0236e1827f87da

                     (6)

                        Odluka Vijeća 2006/507/EZ od 14. listopada 2004. o sklapanju Stockholmske konvencije o postojanim organskim onečišćujućim tvarima u ime Europske zajednice (SL L 209, 31.7.2006., str. 1.).

                     (7)

                        Uredba (EU) 2019/1021 Europskog parlamenta i Vijeća od 20. lipnja 2019. o postojanim organskim onečišćujućim tvarima (SL L 169, 25.6.2019., str. 45.).


               EUROPSKA KOMISIJA
            Bruxelles, 13.4.2021.
            COM(2021) 183 final
            2021/0098(NLE)
            Prijedlog
            ODLUKE VIJEĆA
            o stajalištu koje u ime Europske unije treba zauzeti u okviru Vijeća za trgovinske aspekte prava intelektualnog vlasništva Svjetske trgovinske organizacije

               OBRAZLOŽENJE

               1.Predmet prijedloga

               Ovaj se prijedlog odnosi na odluku u kojoj se utvrđuje stajalište koje treba zauzeti u ime Unije u okviru Vijeća za trgovinske aspekte prava intelektualnog vlasništva Svjetske trgovinske organizacije („Vijeće za TRIPS”) u vezi s predviđenim donošenjem odluke o zahtjevu za produljenje prijelaznog razdoblja na temelju članka 66. stavka 1. Sporazumu o TRIPS-u za najmanje razvijene zemlje članice.

               2.Kontekst prijedloga

               2.1.Sporazum o trgovinskim aspektima prava intelektualnog vlasništva

               Cilj je Sporazuma o trgovinskim aspektima prava intelektualnog vlasništva („Sporazum o TRIPS-u”), među ostalim, odrediti odgovarajuće standarde i načela povezane s dostupnošću, obujmom i upotrebom trgovinskih aspekata prava intelektualnog vlasništva, učinkovite i prikladne mjere za njihovo ostvarivanje te učinkovite i djelotvorne postupke za multilateralno sprečavanje i rješavanje sporova između vlada. Sporazum o TRIPS-u obuhvaća sljedeća prava intelektualnog vlasništva: autorska i srodna prava, žigove, oznake zemljopisnog podrijetla, uključujući oznake izvornosti, industrijska obličja, patente, uključujući zaštitu novih biljnih sorti, dizajn integriranih krugova i neotkrivene informacije. Sporazum o TRIPS-u stupio je na snagu 1. siječnja 1995.

               Europska unija stranka je Sporazuma o TRIPS-u
                  1
               .

               2.2.Vijeće za TRIPS

               Vijeće za TRIPS nadgleda funkcioniranje Sporazuma o TRIPS-u. Vijeće za TRIPS na svojim redovitim sjednicama služi kao forum za raspravu o trgovinskim aspektima zaštite i ostvarivanja prava intelektualnog vlasništva obuhvaćenih Sporazumom o TRIPS-u. Vijeće za TRIPS djeluje pod općim vodstvom Glavnog vijeća WTO-a. Otvoreno je za sve članice WTO-a i za promatrače koje su odobrile članice. Vijeće za TRIPS odluke donosi konsenzusom. U skladu s pravilom 33. poslovnika Vijeća za TRIPS
                  2
               , ako se odluka ne može donijeti konsenzusom u Vijeću za TRIPS, predmetno pitanje upućuje se Glavnom vijeću na odlučivanje. U skladu s člankom IX. Sporazuma iz Marakeša o osnivanju Svjetske trgovinske organizacije („Sporazum iz Marakeša”), kad Europska unija koristi svoje pravo glasanja, njezin će broj glasova odgovarati broju njezinih država članica koje su članice WTO-a.

               2.3.Predviđeni akt Vijeća za TRIPS

               Vijeće za TRIPS treba na svojoj službenoj sjednici 8. i 9. lipnja 2021. donijeti odluku u pogledu zahtjeva za produljenje prijelaznog razdoblja u skladu s člankom 66. stavkom 1. TRIPS-a za najmanje razvijene zemlje članice do 1. srpnja 2021. („predviđeni akt”).

               Od stupanja na snagu Sporazuma iz Marakeša 1. siječnja 1995. najmanje razvijene zemlje članice izuzete su od obveza iz TRIPS-a, osim članaka 3., 4. i 5., na razdoblje od deset godina u skladu s člankom 66. stavkom 1. Sporazuma o TRIPS-u. Tim se člankom predviđa i mogućnost dodatnih produljenja tog razdoblja na temelju uredno obrazloženog zahtjeva najmanje razvijene zemlje članice. Nakon posebnih zahtjeva najmanje razvijenih zemalja članica to je izuzeće 2005. i 2013. već dva puta produljeno, drugi put do 1. srpnja 2021.

               Čad je 1. listopada 2020. u ime skupine najmanje razvijenih zemalja podnio zahtjev
                  3
                za produljenje prijelaznog razdoblja. Skupina najmanje razvijenih zemalja zatražila je produljenje prijelaznog razdoblja „sve dok članica ostane u kategoriji najmanje razvijenih zemalja i na razdoblje od 12 godina od datuma stupanja na snagu odluke Opće skupštine UN-a o isključenju članice iz kategorije najmanje razvijenih zemalja”.

               Predviđeni akt postat će obvezujući za stranke u skladu s člankom 66. stavkom 1. Sporazuma o TRIPS-u, u kojem je navedeno: „S obzirom na posebne potrebe i zahtjeve najmanje razvijenih zemalja članica, njihovih gospodarskih, financijskih i upravnih ograničenja i njihove potrebe za fleksibilnosti radi stvaranja održive tehnološke osnove, od takvih se članica ne zahtijeva da primjenjuju odredbe ovog Sporazuma, osim članaka 3., 4. i 5., u razdoblju od deset godina od datuma primjene određenog u članku 65. stavku 1. Vijeće za TRIPS na temelju propisno obrazloženog zahtjeva najmanje razvijene zemlje članice odobrava produljenje tog razdoblja.”

               3.Stajalište koje treba zauzeti u ime Unije

               Kao odgovor na zahtjev najmanje razvijenih zemalja članica Komisija preporučuje Vijeću Europske unije da utvrdi sljedeće stajalište Unije: najmanje razvijene zemlje članice ne bi trebale biti dužne primjenjivati odredbe Sporazuma o TRIPS-u, osim članaka 3., 4. i 5., u ograničenom vremenskom razdoblju koje nije dulje od deset godina ili do datuma na koji prestanu biti najmanje razvijene zemlje, ovisno o tome koji datum nastupi ranije.

               Međutim, produljenje prijelaznog razdoblja bez vremenskog ograničenja, kako su predložile najmanje razvijene zemlje, ne bi bilo u skladu s ciljem postupne integracije najmanje razvijenih zemalja članica, kao članica multilateralnog trgovinskog sustava, u međunarodni sustav intelektualnog vlasništva na temelju minimalnih zahtjeva predviđenih u Sporazumu o TRIPS-u.

               Ako članice WTO-a podrže produljenje prijelaznog razdoblja u skladu s člankom 66. stavkom 1. Sporazuma o TRIPS-u bez vremenskog ograničenja, Unija ne bi smjela stati na put postizanju konsenzusa.

               Određena razina zaštite i ostvarivanja prava intelektualnog vlasništva potrebna je i u najmanje razvijenim zemljama članicama jer su prava intelektualnog vlasništva pokretač inovacija i važan alat za održivi razvoj. Zaštita i ostvarivanje prava intelektualnog vlasništva poticaj su i za vlasnike tehnologija da promiču širenje znanja i privlače unutarnja ulaganja u najmanje razvijene zemlje članice. Određena razina zaštite i ostvarivanja prava intelektualnog vlasništva u najmanje razvijenim zemljama članicama služi i kao poticaj društvima iz EU-a da svoje nove tehnologije dovedu u najmanje razvijene zemlje članice bez straha od krađe intelektualnog vlasništva ili drugih zlouporaba. Produljenje prijelaznog razdoblja bez vremenskog ograničenja ne bi dovoljno potaknulo najmanje razvijene zemlje članice da ulože napore u tom području i moglo bi biti kontraproduktivno za njihovu konkurentnost u svjetskom trgovinskom sustavu. Međutim, opravdano je još jedno produljenje prijelaznog razdoblja za provedbu Sporazuma o TRIPS-u, osim članaka 3., 4. i 5. Najmanje razvijene zemlje članice najosjetljiviji su segment međunarodne trgovinske zajednice, a karakteriziraju ih ograničenja poput niskog dohotka po stanovniku, niske razine ljudskog razvoja te ekonomskih i strukturnih ograničenja za rast. Pandemija bolesti COVID-19 dodatno je povećala izazove s kojima se suočavaju. Stoga najmanje razvijene zemlje članice trebaju imati prostora za stvaranje politike i fleksibilnost za rješavanje razvojnih problema te za stvaranje održive tehnološke baze.

               Važno je i nastojati osigurati da sve promjene zakona, propisa i prakse najmanje razvijenih zemalja članica izvršene tijekom dodatnog prijelaznog razdoblja ne rezultiraju manjim stupnjem usklađenosti s odredbama Sporazuma o TRIPS-u. Taj bi zahtjev potaknuo najmanje razvijene zemlje članice da postupno provedu određene odredbe Sporazuma o TRIPS-u i spriječe snižavanje razine zaštite i ostvarivanja prava intelektualnog vlasništva. Nastojanja najmanje razvijenih zemalja članica da provedu određene odredbe Sporazuma o TRIPS-u uzela bi se u obzir pri odlučivanju o korisnicima tehničke i financijske suradnje predviđene člankom 67. Sporazuma o TRIPS-u kako bi se olakšala provedba Sporazuma o TRIPS-u uz usredotočenost na ona područja koja su od neposredne koristi.

               Čini se da drugi dio zahtjeva najmanje razvijenih zemalja članica, tj. zahtjev za dodatno razdoblje od 12 godina izuzeća od datuma na koji najmanje razvijena zemlja članica prijeđe iz kategorije najmanje razvijenih zemalja, nadilazi područje primjene članka 66. stavka 1. Sporazuma o TRIPS-u jer se taj članak odnosi samo na produljenje prijelaznog razdoblja za provedbu određenih odredbi Sporazuma o TRIPS-u u najmanje razvijenim zemljama članicama. Čini se da zahtjev podrazumijeva izuzeće od relevantnih odredbi Sporazuma o TRIPS-u, o čemu ne može odlučivati Vijeće za TRIPS. Stoga se zahtjev za odobrenje izuzeća za zemlje koje nisu najmanje razvijene kao dio odluke Vijeća za TRIPS u skladu s člankom 66. stavkom 1. Sporazuma o TRIPS-u ne može podržati.

               Treba napomenuti i da je zahtjev za dodatno razdoblje od 12 godina izuzeća od datuma na koji najmanje razvijena zemlja članica prijeđe iz kategorije najmanje razvijenih zemalja uključen u komunikaciju
                  4
                o nesmetanom prijelazu u korist zemalja koje prelaze iz kategorije najmanje razvijenih zemalja, koji je misija Čada 17. studenoga 2020. podnijela u ime skupine najmanje razvijenih zemalja Glavnom vijeću i o njemu se raspravlja u Glavnom vijeću.

               Inicijativa je u potpunosti u skladu s politikama EU-a. Prethodno su donesene slične odluke. Europska unija podržala je produljenje prijelaznog razdoblja, o kojem su se članice WTO-a usuglasile 11. lipnja 2013., u kojem najmanje razvijene zemlje članice trebaju primjenjivati Sporazum o TRIPS-u, osim članaka 3., 4. i 5., do 1. srpnja 2021
                  5
               .

               Najmanje razvijenim zemljama članicama odobreno je posebno izuzeće u pogledu provedbe odredbi o farmaceutskim proizvodima iz Sporazuma o TRIPS-u. To je izuzeće prvotno trebalo isteći 1. siječnja 2016. na temelju Deklaracije iz Dohe o Sporazumu o TRIPS-u i javnom zdravlju, donesene 14. studenoga 2001. Bangladeš je 2015. u ime skupine najmanje razvijenih zemalja zatražio izuzeće od obveza iz Sporazuma o TRIPS-u u odnosu na farmaceutske proizvode za najmanje razvijene zemlje članice sve dok budu najmanje razvijene zemlje. EU je podržao taj zahtjev skupine najmanje razvijenih zemalja s obzirom na Deklaraciju iz Dohe o Sporazumu o TRIPS-u i javnom zdravlju i odluku Glavnog vijeća WTO-a od 30. kolovoza 2003. o provedbi stavka 6. Deklaracije iz Dohe. Naposljetku je izuzeće produljeno do 1. siječnja 2033. ili do onog datuma kad najmanje razvijena zemlja članica prestane biti najmanje razvijena zemlja, ovisno o tome koji datum nastupi ranije.

               Stajalište EU-a o predviđenom aktu u potpunosti je u skladu sa stajalištem EU-a u pogledu provedbe odredbi o farmaceutskim proizvodima iz Sporazuma o TRIPS-u.

               4.Postupovna pravna osnova

               4.1.Načela

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               Pojam „akti koji proizvode pravne učinke” obuhvaća akte koji proizvode pravne učinke na temelju pravila međunarodnog prava kojima se uređuje predmetno tijelo. Obuhvaća i instrumente koji nemaju obvezujući učinak na temelju međunarodnog prava, ali postoji mogućnost da „presudno utječu na sadržaj propisa koje donese zakonodavac Unije”
                  6
               .

               4.2.Primjena na ovaj predmet

               Vijeće za TRIPS tijelo je koje je osnovano Sporazumom iz Marakeša i njegovim Prilogom 1.C o Sporazumu o TRIPS-u.

               Akt koji treba donijeti Vijeće za TRIPS akt je koji proizvodi pravne učinke. Prema međunarodnom pravu predviđeni akt bit će obvezujući u skladu s člankom 66. stavkom 1. Sporazuma o TRIPS-u.

               Predviđenim aktom ne dopunjuje se i ne mijenja institucionalni okvir sporazuma.

               Stoga je postupovna pravna osnova za predloženu odluku članak 218. stavak 9. UFEU-a.

               4.3.Materijalna pravna osnova

               4.3.1.Načela

               Materijalna pravna osnova za odluku na temelju članka 218. stavka 9. UFEU-a prije svega ovisi o cilju i sadržaju predviđenog akta o kojem se zauzima stajalište u ime Unije. Ako predviđeni akt ima dva cilja ili elementa te ako se može utvrditi da je jedan od tih dvaju ciljeva ili elemenata glavni, a drugi samo sporedan, odluka na temelju članka 218. stavka 9. UFEU-a mora se temeljiti samo na jednoj materijalnoj pravnoj osnovi, naime onoj koju zahtijeva glavni ili prevladavajući cilj ili element.

               4.3.2.Primjena na ovaj predmet

               Glavni cilj i sadržaj predviđenog akta odnose se na zajedničku trgovinsku politiku. Stoga je materijalna pravna osnova predložene odluke članak 207. stavak 4. UFEU-a.

               4.4.Zaključak

               Pravna osnova predložene odluke trebao bi biti članak 207. stavak 4. prvi podstavak UFEU-a u vezi s člankom 218. stavkom 9. UFEU-a.

               2021/0098 (NLE)

               Prijedlog

               ODLUKE VIJEĆA

               o stajalištu koje u ime Europske unije treba zauzeti u okviru Vijeća za trgovinske aspekte prava intelektualnog vlasništva Svjetske trgovinske organizacije

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Sporazum o osnivanju Svjetske trgovinske organizacije, kao i sporazume u prilozima 1., 2. i 3. tom sporazumu („Sporazum iz Marakeša”) sklopila je Unija Odlukom Vijeća 94/800/EZ
                  7
               , a stupio je na snagu 1. siječnja 1995.

               (2)U skladu s člankom 66. stavkom 1. Sporazuma o trgovinskim aspektima prava intelektualnog vlasništva („Sporazum o TRIPS-u”), uključenom u Prilog 1.C Sporazumu iz Marakeša, Vijeće za trgovinske aspekte prava intelektualnog vlasništva Svjetske trgovinske organizacije („Vijeće za TRIPS”) treba, na temelju propisno obrazloženog zahtjeva najmanje razvijene zemlje članice, odobriti produljenje prijelaznog razdoblja tijekom kojeg najmanje razvijene zemlje članice ne trebaju primjenjivati odredbe Sporazuma o TRIPS-u, osim članaka 3., 4. i 5.

               (3)Postojeće prijelazno razdoblje, kako je dogovoreno u Odluci Vijeća za TRIPS od 11. lipnja 2013.
                  8
               , prestaje važiti 1. srpnja 2021.

               (4)Čad je 1. listopada 2020. u ime skupine najmanje razvijenih zemalja podnio zahtjev za produljenje prijelaznog razdoblja
                  9
               .

               (5)Vijeće za TRIPS na službenoj sjednici 8. i 9. lipnja 2021. treba donijeti odluku u pogledu zahtjeva za produljenje prijelaznog razdoblja u skladu s člankom 66. stavkom 1. Sporazuma o TRIPS-u za najmanje razvijene zemlje članice („Odluka Vijeća za TRIPS”).

               (6)Primjereno je utvrditi stajalište koje treba zauzeti u ime Unije u okviru Vijeća za TRIPS jer će odluka Vijeća za TRIPS biti obvezujuća za Uniju.

               (7)Najmanje razvijene zemlje članice najosjetljiviji su segment međunarodne trgovinske zajednice, suočene s ekonomskim, financijskim i administrativnim ograničenjima. Najmanje razvijene zemlje članice trebaju imati prostora za stvaranje politika i fleksibilnost u rješavanju svojih razvojnih izazova te dodatno vrijeme za provedbu Sporazuma o TRIPS-u.

               (8)Određena razina zaštite i ostvarivanja prava intelektualnog vlasništva korisna je najmanje razvijenim zemljama članicama jer su prava intelektualnog vlasništva pokretač inovacija i važan alat za održivi razvoj. Neke najmanje razvijene zemlje članice već su poduzele korake u smjeru provedbe Sporazuma o TRIPS-u i treba ih poticati da ne smanjuju postojeću razinu zaštite i ostvarivanja prava intelektualnog vlasništva.

               (9)Produljenje prijelaznog razdoblja bez vremenskog ograničenja, kako je predložila skupina najmanje razvijenih zemalja, usporilo bi proces postupne integracije najmanje razvijenih zemalja članica, kao članica multilateralnog trgovinskog sustava, u međunarodni sustav intelektualnog vlasništva na temelju minimalnih zahtjeva predviđenih u Sporazumu o TRIPS-u.

               (10)Prema tome, primjereno je produljiti prijelazno razdoblje za provedbu Sporazuma o TRIPS-u, osim članaka 3., 4. i 5., za najmanje razvijene zemlje članice na ograničeno razdoblje koje nije dulje od deset godina.

               (11)Ako članice Svjetske trgovinske organizacije podrže produljenje prijelaznog razdoblja u skladu s člankom 66. stavkom 1. Sporazuma o TRIPS-u bez vremenskog ograničenja, Unija ne bi smjela stati na put postizanju konsenzusa.

               (12)Čini se da zahtjev najmanje razvijenih zemalja za dodatnim razdobljem od 12 godina izuzeća koje se računa od datuma na koji je najmanje razvijena zemlja članica prešla iz kategorije najmanje razvijenih zemalja nadilazi područje primjene članka 66. stavka 1. Sporazuma o TRIPS-u jer se taj članak odnosi samo na produljenje prijelaznog razdoblja za provedbu određenih odredbi Sporazuma o TRIPS-u od strane najmanje razvijenih zemalja članica. Stoga zahtjev za odobrenje izuzeća za zemlje članice koje nisu najmanje razvijene kao dio Odluke Vijeća za TRIPS u skladu s člankom 66. stavkom 1. Sporazuma o TRIPS-u ne bi trebalo podržati,

               DONIJELO JE OVU ODLUKU:

               Članak 1.

               Stajalište koje treba zauzeti u ime Unije u okviru Vijeća za trgovinske aspekte prava intelektualnog vlasništva Svjetske trgovinske organizacije („Vijeće za TRIPS”) na njegovoj službenoj sjednici 8. i 9. lipnja 2021. sljedeće je:

               (a)najmanje razvijene zemlje članice ne bi trebale biti dužne primjenjivati odredbe Sporazuma o trgovinskim aspektima prava intelektualnog vlasništva („Sporazum o TRIPS-u”), osim članaka 3., 4. i 5., u ograničenom vremenskom razdoblju koje nije dulje od deset godina ili do datuma na koji prestanu biti najmanje razvijene zemlje članice, ovisno o tome koji datum nastupi ranije;

               (b)ako članice Svjetske trgovinske organizacije podrže produljenje prijelaznog razdoblja u skladu s člankom 66. stavkom 1. Sporazuma o TRIPS-u bez vremenskog ograničenja, Unija ne bi smjela stati na put postizanju konsenzusa;

               (c)najmanje razvijene zemlje članice trebale bi osigurati da sve promjene njihovih zakona, propisa i prakse uvedene tijekom dodatnog prijelaznog razdoblja ne rezultiraju manjim stupnjem usklađenosti s odredbama Sporazuma o TRIPS-u. Međutim, ako članice Svjetske trgovinske organizacije ne podrže takvu obvezu za najmanje razvijene zemlje članice, Unija ne bi smjela stati na put postizanju konsenzusa.

               (d)Zahtjev najmanje razvijenih zemalja članica za dodatno razdoblje od 12 godina izuzeća koje se računa od datuma na koji je najmanje razvijena zemlja članica prešla iz kategorije najmanje razvijenih zemalja ne bi trebalo podržati jer nadilazi područje primjene članka 66. stavka 1. Sporazuma o TRIPS-u.

               Članak 2.

               Ova je Odluka upućena Komisiji.

               Sastavljeno u Bruxellesu,

                     Za Vijeće

                     Predsjednik

                     (1)

                        Odluka Vijeća 94/800/EZ od 22. prosinca 1994. o sklapanju u ime Europske zajednice, s obzirom na pitanja iz njezine nadležnosti, sporazuma postignutih u Urugvajskom krugu multilateralnih pregovora (1986.–1994.) (SL L 336, 23.12.1994., str. 1.).

                     (2)

                        Poslovnik za sastanke Vijeća za TRIPS (28. rujna 1995.) – IP/C/1.

                     (3)

                        Dokument WTO-a IP/C/W/668.

                     (4)

                        WT/GC/W/807.

                     (5)

                        Dokument WTO-a IP/C/64.

                     (6)

                        Presuda Suda od 7. listopada 2014., Njemačka protiv Vijeća, C-399/12, ECLI:EU:C:2014:2258, točke 61.–64.

                     (7)

                        Odluka Vijeća 94/800/EZ od 22. prosinca 1994. o sklapanju u ime Europske zajednice, s obzirom na pitanja iz njezine nadležnosti, sporazuma postignutih u Urugvajskom krugu multilateralnih pregovora (1986.–1994.) (SL L 336, 23.12.1994., str. 1.).

                     (8)

                        IP/C/64.

                     (9)

                        Dokument WTO-a IP/C/W/668.